पार्षद ने किया अवैध कब्जा
नगर के भाजपा पार्षद राहुल महाजन ने नेपा लिमिटेड के आधिपत्य की भूमि पर अवैध रूप से कब्जा कर गड्ढे खोदे है। मामले का पता तब चला जब नगर पालिका परिषद ने भूमि को स्वयं का बताकर समेकित कर, वसूल कर की रसीद पार्षद को दी। मामले ने तूल पकड़ा तो परिषद ने रसीद को निरस्त कर दिया।
नेपा लिमिटेड ने पार्षद महाजन को खोदे गए गड्ढो को वन संरक्षण अधिनियम का उल्लंघन बताकर जल्द बंद कराने के निर्देश दिए हैं। महाजन ने डीवन कॉलनी में 6 अवैध गड्ढे खोदे थे। शिकायत नेपा लिमिटेड को मिलने पर अधिकारी ने काम बंद करवाया। महाजन ने 25 फरवरी को ही नगर पालिका पहुंचकर 19 वर्षों का समेकित कर एक मुश्त 3450 रुपए जमा कराए। नेपा लिमिटेड ने नेपा सीएमओ को 27 फरवरी को पत्र लिखकर मामले से अवगत कराया।
मामला संज्ञान में नहीं था। हमने रसीद निरस्त कर दी है। दोषी कर्मचारियों के खिलाफ भी कार्रवाई की जा रही है। - राजेश मिश्रा, सीएमओ नेपानगर
hin_Deva hin_Deva hin_Deva hin_Deva